ข้อบัญญัติองค์การบริหารส่วนตำบลย่านยาวเรื่องการกำจัดมูลฝอยจากการก่อสร้างและรื้อถอนพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลย่านยาวว่าด้วยการกำจัดมูลฝอยจากการก่อสร้างและรื้อถอนในเขตองค์การบริหารส่วนตำบลย่านยาวอาศัยอำนาจตามความในมาตรา ๖๗ (๒) (๗) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบล และองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ (๓) (๖) แห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๒) พ.ศ. ๒๕๕๐องค์การบริหารส่วนตำบลย่านยาวโดยความเห็นชอบของสภาองค์การบริหารส่วนตำบลย่านยาวและนายอำเภอสวรรคโลกจึงตราข้อบัญญัติไว้ ดังนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลย่านยาว เรื่องการกำจัดมูลฝอยจากการก่อสร้างและรื้อถอน พ.ศ. ๒๕๕๙ข้อ ๒[๑] ข้อบัญญัตินี้ใช้บังคับในเขตองค์การบริหารส่วนตำบลย่านยาวตั้งแต่วันถัดจากวันประกาศในราชกิจจานุเบกษาข้อ ๓ บรรดา ข้อบังคับระเบียบ และคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การก่อสร้าง หมายความว่า การสร้างอาคาร โรงเรือนหรือสิ่งปลูกสร้างอื่นใดขึ้นใหม่ทั้งหมดไม่ว่าจะเป็นการสร้างขึ้นแทนของเดิมหรือไม่ และหมายความรวมถึงการซ่อมแซม ต่อเติมดัดแปลงอาคารหรือโรงเรือนหรือสิ่งปลูกสร้างอื่นนั้นด้วยการรื้อถอน หมายความว่ารื้อส่วนอันเป็นโครงสร้างของอาคารออกไป เช่น เสา คาน ตงหรือส่วนอื่นของโครงสร้างตามที่กำหนดในกฎกระทรวงตามพระราชบัญญัติควบคุมอาคาร พ.ศ.๒๕๒๒มูลฝอยจากการก่อสร้างและรื้อถอนหมายความว่า เศษกระดาษ เศษผ้า เศษสินค้า เศษปูนเศษกระเบื้อง เศษอิฐเศษวัตถุอื่นใดที่เป็นวัสดุเหลือใช้จากการก่อสร้างหรือการรื้อถอนที่หรือทางสาธารณะ หมายความว่า สถานที่ถนนหรือทางซึ่งมิใช่เป็นที่ของเอกชนและประชาชนสามารถใช้ประโยชน์หรือสัญจรได้เจ้าพนักงานท้องถิ่น หมายความว่า นายกองค์การบริหารส่วนตำบลย่านยาวข้อ ๕ ห้ามมิให้ผู้ใดถ่าย เททิ้งหรือทำให้มีมูลฝอยจากการก่อสร้างและรื้อถอนในที่ หรือทางสาธารณะ เป็นต้นว่าถนน ตรอก ซอย แม่น้ำ คู สระน้ำ บ่อน้ำ ไหล่ทาง ทางเท้าข้อ ๖ เจ้าของหรือผู้ครอบครองอาคารหรือสถานที่ที่มีการก่อสร้างหรือรื้อถอนต้องดำเนินการหรือจัดให้มีการดำเนินการเก็บขน มูลฝอยที่เกิดจากการก่อสร้าง ดัดแปลง รื้อถอน หรือเคลื่อนย้ายอาคารหรือสิ่งปลูกสร้างอื่น หรือมูลฝอยที่เป็นวัสดุเหลือใช้จากการดำเนินการดังกล่าวรวมทั้งมูลฝอยที่โดยสภาพไม่อาจทิ้งรวมกับมูลฝอยอื่นได้เนื่องจากขนาดหรือปริมาณมากข้อ ๗ ห้ามมิให้นำมูลฝอยตามข้อ ๖ไปรวมไว้กับมูลฝอยอื่นในที่รองรับมูลฝอยหรือจุดที่เจ้าหน้าที่ขององค์การบริหารส่วนตำบลย่านยาวหรือเอกชนผู้ได้รับอนุญาตกำหนดหรือนำไปใส่ไว้ในภาชนะรองรับมูลฝอยที่องค์การบริหารส่วนตำบลย่านยาวหรือเอกชนผู้ได้รับอนุญาตจัดไว้ให้ข้อ ๘ เจ้าของหรือผู้ครอบครองอาคารหรือสถานที่ที่มีการก่อสร้างหรือรื้อถอนต้องดำเนินการหรือจัดให้มีการดำเนินการเก็บขนย้ายเศษมูลฝอยออกจากสถานที่ก่อสร้างอย่างน้อยทุก ๓ วันหากยังไม่พร้อมที่จะขนย้ายต้องจัดให้มีที่พักรวมที่มีขนาดเพียงพอ อยู่ในตำแหน่งที่สะดวกต่อการจัดเก็บและต้องมีมาตรการทำความสะอาดอย่างต่อเนื่องตลอดเวลารวมทั้งป้องกันไม่ให้เกิดฝุ่นละออง หรือสิ่งสกปรกเปรอะเปื้อนข้อ ๙ เศษมูลฝอยที่อยู่ระหว่างรอการดำเนินการเก็บขนย้ายจะต้องปกคลุมด้วยผ้าคลุม หรือปิดมิดชิดทั้งด้านบนและด้านข้างทั้ง ๓ ด้านและต้องจัดให้มีปล่องชั่วคราวหรือวิธีการอื่นที่เหมาะสมที่ปิดมิดสำหรับทิ้งหรือลำเลียงเศษมูลฝอยนั้นปล่องปล่อยที่ใช้ทิ้งเศษมูลฝอยต้องสูงจากระดับพื้น หรือภาชนะรองรับไม่เกิน ๑ เมตรข้อ ๑๐ ผู้ใดฝ่าฝืนความในข้อ ๕ ข้อ ๖ และข้อ ๗ต้องระวางโทษตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕ข้อ ๑๑ ผู้ใดฝ่าฝืนความในข้อ ๘ และข้อ ๙ต้องระวางโทษปรับไม่เกิน ๑,๐๐๐ บาทข้อ ๑๒ ให้นายกองค์การบริหารส่วนตำบลย่านยาวรักษาการให้เป็นไปตามข้อบัญญัตินี้และมีอำนาจตามข้อบัญญัตินี้ประกาศ ณ วันที่ ๔ ตุลาคม พ.ศ. ๒๕๕๙จิดาภา เต็งแย้มนายกองค์การบริหารส่วนตำบลย่านยาวพรวิภา/จัดทำ๒๐ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๙๐ ง/หน้า ๔๐/๒๐ เมษายน ๒๕๖๑